Сёння, 25 чэрвеня, упершыню ў Барысаўскай епархіі ў дзень памяці Сабора Беларускіх святых ў Богаяўленскім храме прыхода Святой Жываначальнай Тройцы была адслужана літургія на беларускай мове. У літургіі прынялі ўдзел: протадыякан Сергій Керко, кіраўнік моладзевага аддзела Барысаўскай епархіі і ўдзельнікі праваслаўнага моладзевага брацтва г. Барысава. Беларускамоўныя богаслужбовыя тэксты былі запазычаныя ў Свята-Петрапаўлаўскім саборы г. Мінска, дзе ўжо даўно існуе практыка правядзення службаў на беларускай мове.Пасля Літургіі ў вернікаў засталіся толькі добрыя ўражанні. Беларуская мова надала гэтаму Нядзельнаму дню асаблівую сімвалічнасць. І мы спадзяемся, што такая практыка службаў па-беларуску яшчэ паўторыцца ў нашым прыходзе.